Sodba Splošnega sodišča z dne 21. decembra 2022 – EWC Academy/Komisija
(Zadeva T-330/21)1
(Socialna politika – Nepovratna sredstva, namenjena za ukrepe za spodbujanje pobud na področju upravljanja podjetij – Razpis za zbiranje predlogov VP/2020/008 – Izključitev evropskih svetov delavcev, ki niso pravne osebe – Člen197(2)(c) Uredbe (EU) 2018/1046)
Jezik postopka: nemščina
Stranki
Tožeča stranka: EWC Academy GmbH (Hamburg, Nemčija) (zastopnica: H. Däubler-Gmelin, odvetnica)
Tožena stranka: Evropska komisija (zastopnika: R. Pethke in B.-R. Killmann, agenta)
Predmet
Tožeča stranka s tožbo na podlagi člena 263 PDEU predlaga razglasitev ničnosti sklepa Evropske komisije z dne 14. aprila 2021, s katerim je ta zavrnila vlogo za nepovratna sredstva, ki jo je ta družba kot koordinatorka konzorcija vložila v okviru razpisa za zbiranje predlogov VP/2020/008 v zvezi s sodelovanjem delavcev pri upravljanju podjetja.
Izrek
Sklep Evropske komisije z dne 14. aprila 2021 o zavrnitvi vloge za nepovratna sredstva, ki jo je v okviru razpisa za zbiranje predlogov VP/2020/008 vložila družba EWC Academy GmbH, se razglasi za ničen.
Komisija poleg svojih stroškov nosi stroške družbe EWC Academy.
____________
1     UL C 320, 9.8.2021.